
A magyar blockchain ökoszisztéma kialakulása: fejlődési pályája, sikertényezők és innovativ megoldások. 

Az utóbbi években a blokklánc technológia alkalmazása egyre több teret nyert. Szakértők és kutatók érveltek az alkalmazása, hatásossága és a nemzetközi gazdaságban betöltött szerepe mellett. A Bitcoin Satoshi Nakamoto általi 2008-as bevezetése óta, a kriptovaluták mögött álló megosztott főkönyvi technológia nagy utat tett meg. Mindemellett, jelentős feltáratlan lehetőség rejtőzik ebben a forradalmi technológiában, amely kiaknázásra vár. Egy ilyen lehetőség a kriptovaluta pénzügyi alkalmazásokban való használata. Emellett olyan csúcstechnológiának is tekinthető, amely támogatja a negyedik ipari forradalmat, nagy hatást gyakorolva a vállalatokra egyfajta alaptechnológiaként, segítve egyéb más technológiák konvergenciáját, és azok felhasználási értékének elérését.
A dinamikus képesség elméletére és a regionális innovációs ökoszisztéma irodalmára építve, a kutatás fő célja beazonosítani a magyar blokkláncot alkalmazó startup vállalatok kulcstevékenységeit, az értékajánlatukat, egyéb jellegzetességeket, valamint a magyar blokklánc ökoszisztéma kialakulását és versenyképességét. Ezen célok elérése érdekében, az alábbi kutatási kérdéseket állítom fel:
• Milyen iparágakban, szektorokban működnek ezek a vállalatok?
• Milyen problémákat szándékoznak a startupok megoldani, és milyen blokklánc-alapú megoldásokat ajánlanak?
• Milyen fejlődési szinten áll a magyar blokklánc ökoszisztéma Magyarországon?
A kutatási kérdések segítenek megérteni azt, ahogyan a szervezetek mindennapi üzleti működésükben hasznosítják a technológiát, valamint arra is rávilágítanak, hogy a magyar blokklánc vállalati közösség vajon milyen együttes fejlettségi szintet ért el.
A kutatási kérdések megválaszolása érdekében, kvalitatív és feltáró kutatást valósítottam meg félig-strukturált interjúk segítségével, amelyet 6 startup vállalat vezetésével készítettem. A vállalatok a mezőgazdaság, energia, biztosítás, egészségügy, pénzügy, kriptovaluta és jótállás területén működnek. Minden egyes szervezet kapcsán kiegészítő adatot gyűjtöttem a hivatalos honlapjuk, világhálós hírek és a Magyar Blokklánc Szövetség honlapja alapján. Ezen túlmenően interjút készítettem egy szakértővel, hogy validáljam az interjú kérdéseket.
A mintabeli cégeken, hét különféle üzleti probléma került beazonosításra, úgymint a szakmai képzési és tanácsadási szolgáltatások biztosítása, beazonosítás, az ügyletek digitális nyomonkövetése és bejegyzése, energia előállítás volatilitása, valamint blokklánc-hátterű alkalmazás kialakítása, tesztelése és működtetése.
A tanulmány főbb eredményei azt mutatják, hogy a magyarországi blokklánc ökoszisztéma a kezdeti és a növekedési szakaszok határán helyezkedik el, ahol az üzleti szereplők várakozási szerint előrelépés következhet be a tudásmegosztás, az ökoszisztéma tagok közötti kapcsolatok, és legfőképp az innováció terén.



